Jussi Oksanen

Jussi Ilmari Oksanen (s. 9. toukokuuta 1979 Kirkkonummi) on suomalainen entinen lumilautailija. Hän ei ole viime vuosina osallistunut lumilautailun arvokisoihin, vaan on keskittynyt kiertämään kutsuturnauksia. Naganon talviolympialaisissa vuonna 1998 Oksanen sijoittui yhdenneksitoista half-pipessa. Hän sai kisoissa suurta huomiota korkeiden airiensa ansiosta ja mursi mm. lautansa kourun reunaan semifinaaleissa.

Vuosina 2001–2005 Oksanen järjesti yhdessä Joni Malmin kanssa vuosittain Malmi & Oksanen Invitational -lumilautailutapahtuman, ensin Sipoon Talmassa ja sitten Porvoon Kokonniemessä.

Yhdysvaltalainen lumilautayritys Burton Snowboards, jolla on yhteistyösopimus Oksasen kanssa, valmistaa Oksasen nimikkolumilautoja.

Lähteet

Aiheesta muualla 
 Juha Mustosen artikkeli Jussi Oksasesta vaatemerkki WESC:n sivuilla 

Suomalaiset lumilautailijat
Vuonna 1979 syntyneet
Elävät henkilöt